Аляксандр Лукашэнка са шкадаваннем адзначыў, што ёсць шмат нараканняў на работу ўлады з інвестарамі як на рэгіянальным, так і рэспубліканскім узроўні. Дзелавыя людзі скардзяцца на валакіту і бюракратычныя перашкоды з боку органаў кіравання. "Сапраўды, бізнесменам яшчэ да пачатку рэалізацыі інвестпраектаў трэба атрымаць шэраг дазволаў і ўзгадненняў розных міністэрстваў, абласных, гарадскіх, раённых выканкамаў і іншых арганізацый. Часта на гэта патрабуецца не менш як паўтара-два гады", - сказаў кіраўнік дзяржавы.